**Szolgáltatások**

**1. Hulladékgyűjtés és -szállítás**

**Professzionális hulladékszállítás – rugalmasan és megbízhatóan**

A BÜCHL HUNGARIA közel 40 járműből álló flottával szolgálja ki ipari partnereit – legyen szó konténeres, folyékony vagy veszélyes hulladék szállításáról. Sofőrjeink jól képzettek, ADR-tanúsítvánnyal rendelkeznek, és ismerik ügyfeleink telephelyi sajátosságait. Igény esetén részletes dokumentációt biztosítunk az elszállított hulladékok típusáról és mennyiségéről.

**Konténerek és tárolók minden ipari igényre**

A BÜCHL HUNGARIA az ipari hulladékok kezeléséhez széles konténerválasztékot kínál – a kis tárolóktól a nagyméretű, tömörítős rendszerekig.

* Nagy mennyiség esetén préskonténerek, csigás és görgős tömörítők, borítószerkezetek állnak rendelkezésre.
* Folyékony és veszélyes hulladékokhoz IBC, MGB 1100 típusú hordók, speciális olajleeresztős tárolók és mobil tartályok használhatók.
* Az üzemen belüli mozgatáshoz az ELOG SYSTEM® multifunkciós konténerei nyújtanak hatékony megoldást.

Szakértő csapatunk segít a megfelelő tároló és tömörítő rendszer kiválasztásában – a hulladékkezelés optimalizálása és a szállítási költségek csökkentése érdekében.

**2. Hulladékkezelés**

**Speciális technológiák és korszerű hulladékkezelés Győrben**

A BÜCHL győri telephelyén fejlett technológiák működnek az ipari hulladékok biztonságos és hatékony kezelésére. Ide tartoznak többek között

* az emulzió- és mosólúg-kezelő bepárló berendezések
* lakkozó berendezésekből származó szennyvíz részére speciális kezelő berendezés
* cementgyárak részére veszélyes és veszélyes hulladékokból másodlagos tüzelőanyagok előállítására alkalmas technológia
* fémmegmunkálásból származó olajtartalmú köszörűiszap számára előkezelő berendezés
* válogató berendezés vegyes csomagolóanyagok és egyéb értékes hulladékok részére
* bálázó berendezés kartonok, textíliák és fóliák részére
* tömörítő berendezés műanyag csomagolási hulladékok (hungarocell, habosított fólia) részére
* iratmegsemmisítő berendezés

Emellett veszélyes hulladékok részére köztes raktár, fedett raktárak, folyadéktartályok is rendelkezésre állnak – szinte minden hulladéktípus kezelésére.

**Másodnyersanyagok előállítása – a körforgásos gazdaság szolgálatában**  
A BÜCHL HUNGARIA Kft. kulcsszereplő a hulladékhasznosításban, amely megbízható partnerként látja el a feldolgozó- és energiaipart másodnyersanyagokkal Magyarországon és a régióban. Termékpalettáján szerepelnek többek között fémforgácsok, különféle fémhulladékok, másodlagos tüzelőanyagok, előkezelt műanyagok, csomagolóanyagok, valamint textil- és színesfém-hulladékok – mindezt a fenntartható és körforgásos gazdálkodás jegyében.

**Innovatív megoldások speciális ipari hulladékokra**

A BÜCHL folyamatosan új technológiákat fejleszt az ipari hulladékok költséghatékony, biztonságos és fenntartható kezelésére. Ilyen újdonság a lakktartalmú szennyvizek feldolgozására szolgáló pilot-berendezés, valamint a légzsákok és más, a gépjárművekből származó pirotechnikai rendszerek biztonságos megsemmisítésére alkalmas mobil konténer.

**Hulladékkatalógus - Komplex hulladékkezelés**

Vállalatunk nemcsak saját partnerei, hanem más régiókból érkező hulladékok kezelését is vállalja. Széles körű nem veszélyes hulladéktípusokat is feldolgozunk (pl. műanyag, fa, fém), emellett fő szakterületünk a veszélyes hulladékok biztonságos átvétele és kezelése – ideértve emulziókat, mosólúgokat, aeroszolokat, fémforgácsokat, légzsákokat és HV-akkumulátorokat is. Engedélyezett hulladéktípusaink listája letölthető.

Erre számolj légyszi egy kiegészítő ajánlatot, ha nem fér bele, hogy kereshető legyen a kapott exel, tehát ne csak excel formájában töltsük fel!

**3. Logisztika**

A BÜCHL HUNGARIA Kft. folyamatos fejlesztésekkel optimalizálja az üzemen belüli hulladéklogisztikát. Az ELOG SYSTEM® rendszer 4.0 verziója komplex, digitális megoldást kínál, melyet innovatív gyűjtőeszközök és a gyártósor melletti biztonságos gyűjtésre tervezett Q-Frame Shuttle egészít ki. A saját fejlesztésű GYLOG 1.0 vezérlés papírmentes, igényalapú elszállítást tesz lehetővé. 2019-től az ELOGplan révén a rendszer külső partnerek számára is elérhető. Emellett bevezetésre került a CleverWaste® rendszer, mely a teljes szállítási és hulladékkezelési folyamatot digitalizálja – a konténerkihelyezéstől a mérlegelésen át az elszámolásig és dokumentációig.

Az innovatív technológia megoldások mellett rugalmas szolgáltatásokat nyújtunk szakszemélyzet biztosításával is. A targoncavezetőtől a hulladékszakértőig teljes csapat dolgozik a szelektív gyűjtés hatékonyságán, az adatrögzítésen és a költségek optimalizálásán, így a BÜCHL szakértelme a hulladéklogisztikai folyamatok tervezésében és optimalizálásában is rendelkezésre áll.